Lauri Haav

**Lauri Haav** (oik. **Lauri Haavisto** s. 26. joulukuuta 1997 Jyväskylä) on suomalainen rap-artisti. Haav yhdistelee eri tyylilajeja, esimerkiksi poppia, R&B:tä ja räppiä.

## Ura
Haav löysi musiikin viidennellä luokalla, mutta ajautui vasta yläasteella oikeisiin ryhmiin. Alkuun musiikin tekeminen oli hidasta, mutta  työskentely tehostui kun Aaro630 ja Ruuben tulivat mukaan. Ensimmäinen *Kilipää* EP ilmeistyi vuonna 2018 omakustanteisena ja sitä seurannut ”Onksul todisteit” -single yhdessä Gettomasan ja Tohtori Getton kanssa kiinnitti PME Recordsin huomion. Haavin toinen EP *Nyt ja heti* julkaistiin keväällä 2019. Se oli ensimmäinen PME Recordsin kustantama julkaisu. 

Ensimmäinen studioalbumi *[[Silmät kii]]* julkaistiin 15. toukokuuta 2020. Haav julkaisi toisen studioalbuminsa *[[Se viimeinen kesä]]* 13. toukokuuta 2022. Albumilta julkaistiin singlet ”Shampoota”, ”Tähti”, ”Syksyn vihreillä” ja ”Vesipisarat”.

Haav julkaisi kolmannen studioalbuminsa Aino 27. lokakuuta 2023. Albumilta julkaistiin albumititle Aino Youtubeen, jossa se keräsi suuren suosion. Albumin singleinä on myös julkaistu ”Mua ei voi pelastaa”, ”Stara”, ”Aino” ja ”Yks pullo” tuplasingleinä sekä ”Fotogeeninen”, ”Feimii” Gettomasan kanssa ja suuren suosion saavuttanut ”Sydämii”. 

Lauri Haav voitti Emma-gaalassa 2024 yleisöäänestyksen Vuoden kotimainen artisti/yhtye -palkinnon.

11. huhtikuuta 2025 Haav julkaisi singlen ”Toisessa elämässä”, joka ehti kasata Tiktokissa suuren suosion ennen julkaisua. Muutamaa kuukautta myöhemmin julkaistiin toinen single ”Aja tai kuole”, jossa Mirella oli mukana.

Lauri Haav loppuunmyi kaksipäiväisen Nokia Areenalla marraskuussa 2026 pidettävän No Haav No Love -tapahtuman. Hän rikkoi samalla Suomen nopeimman lipunmyynnin ennätyksen, kun liput ensimmäiselle areenakonserttipäivälle menivät vain 2,5 minuutissa. Tapahtuman toinen päivä eli lauantai oli lisäkeikka. Tämän jälkeen 25. joulukuuta 2025 Haav julkaisi singlen ”No Haav No Love”.

Haav osallistui *[[Vain elämää (televisiosarja)|Vain elämää]]* -sarjan 16. tuotantokaudelle vuonna 2025. Ohjelmasta julkaistiin koostealbumi, jolla on Haavin uudelleen versioimat 7 laulua.

Emma-gaalassa 2026 Haav voitti vuoden artistin -palkinnon sekä yleisöäänestyksen vuoden kotimainen artisti/yhtye -palkinnon.

27. maaliskuuta 2026 Haav julkaisi singlen ”Perhonen”, joka on viimeinen ennakkojulkaisu tulevalta *[[No Haav No Love]]* albumilta.

## Yksityiselämä
Haav kasvoi Kuokkalan alueella Jyväskylässä.

Haav on kertonut julkisuudessa että hänellä on diagnosoitu OCD eli pakko-oireinen häiriö, joka on ahdistuneisuushäiriöihin luokiteltava psykiatrinen häiriö.

*[[Vain elämää (televisiosarja)|Vain elämää]]* -ohjelmassa Haav kertoo äitinsä menehtymisestä ja siitä, kuinka hänen toiveensa muusikon urasta oli myös äidin unelma. Haav kertoo äitinsä nukkuneen rauhallisesti pois kotona.

27. maaliskuuta 2026 Haav julkaisi singlen ”Perhonen”, joka on hyvin henkilökohtainen artistille kertoen tämän äidistä.

## Diskografia

### Albumit

### EP:t

* *Nirvana EP* (poistettu SoundCloudista)
* *Kilipää* (2018)
* *Nyt ja heti* (2019)

### Singlet

### Vierailijana

### Musiikkivideot

* ”Oudoks” (2018)
* ”Diiva” (2018)
* ”Onksul todisteit” (2018)
* ”Onneton” (2019)
* ”Alas” (2019)
* ”Missä oot nyt” (2020)
* ”Silmät kii” (2020)
* ”Painajaisii” (2020)
* ”Riippuvainen” (2020)
* ”Shampoota” (2021)
* ”Tähti” (2022)
* ”Syksyn vihreillä” (2022)
* ”Vesipisarat” (2022)
* ”Junantuoma” (2022)
* ”Se mitä joskus oli” (2022)
* ”Mua ei voi pelastaa” (2022)
* ”Aino” (2022)
* ”Yks pullo” (2023)
* ”Sydämii” (2023)
* ”Mites nyt” (How Bout Now cover)” (2023)
* ”Stara” (2023)
* ”Fotogeeninen” (2023)
* ”Feimii” (2023)
* ”Onks mitään parempaa” (2023)
* ”Toisessa elämässä” (2025)
* ”Aja tai kuole” (2025)
* ”No Haav No Love” (2025)
* ”Sydän” (2026)
* ”Perhonen” (2026)

## Lähteet